Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseen sukupuolten tasa-arvon edistämisestä kehitysyhteistyössä /* KOM/2004/0131 lopull. - COD 2003/0176 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseen sukupuolten tasa-arvon edistämisestä kehitysyhteistyössä 2003/0176 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseen sukupuolten tasa-arvon edistämisestä kehitysyhteistyössä 1- TAUSTAA Ehdotuksen toimittaminen Euroopan parlamentille ja neuvostolle (asiakirja KOM(2003)465 lopullinen - 2003/0176COD): // 30. heinäkuuta 2003 Euroopan parlamentin lausunto ensimmäisessä käsittelyssä: // 18. joulukuuta 2003 Poliittinen yhteisymmärrys neuvostossa (yksimielisyys): // 26. tammikuuta 2004 Yhteisen kannan hyväksyminen: // 19. helmikuuta 2004 2- KOMISSION EHDOTUKSEN TARKOITUS Tarkoituksena on korvata sukupuolten tasa-arvoon liittyvien kysymysten sisällyttämisestä kehitysyhteistyöhön annettu neuvoston asetus (EY) N:o 2836/98, jonka voimassaolo päättyi 31. joulukuuta 2003. Komission ehdotus kytkeytyy voimakkaasti neljännessä naisasioita käsitelleessä konferenssissa hyväksytyn Pekingin toimintaohjelman poliittisiin tavoitteisiin ja YK:n vuosituhattavoitteisiin, ja siinä tehostetaan sukupuolinäkökohtien valtavirtaistamisstrategiaa tukemalla erityistoimia naisten vaikutusmahdollisuuksien parantamiseksi. 3- YHTEISTÄ KANTAA KOSKEVAT HUOMAUTUKSET 3.1. Parlamentin ensimmäisessä käsittelyssä ehdottamien tarkistusten tarkastelu Komissio ilmoitti 17. joulukuuta 2003 pidetyssä täysistunnossa selkeästi voivansa hyväksyä yhtä lukuun ottamatta (tarkistus 21: 11 artiklan 1 kohta) kaikki tarkistukset, sillä ne tukivat ja selkeyttivät asetuksen tekstiä muuttamatta päätavoitteita. Komissio ilmoitti neuvostolle tammikuun alussa suullisesti kannastaan parlamentin tarkistuksiin ja ilmoitti, että sen ehdotuksen on katsottava muuttuneen vastaavasti. 3.1.1. Komission kokonaan hyväksymät tarkistukset, jotka on sisällytetty yhteiseen kantaan Tarkistus 1, johdanto-osan 2 kappale (uusi): korostetaan tyttöjen nykyistä koulutustilannetta. Tarkistus 2, johdanto-osan 13 kappale: korostetaan sukupuolen merkitystä kaikilla aloilla myös taloudellisesti. Tarkistus 3, 3 artikla: laajennetaan kansainvälistä viitekehystä kaikkinaisen naisten syrjinnän poistamista koskevaan yleissopimukseen sekä neljänteen naisasioita käsitelleeseen konferenssiin Pekingissä. Tarkistus 4, 3 artiklan a alakohta: korostetaan sukupuolinäkökohtien valtavirtaistamisen koskevan kaikenikäisiä naisia. Tarkistus 5, 4 artiklan 1 kohdan a alakohta: laajennetaan tukikelpoisten hankkeiden luetteloa. Tuettavia aloja ovat terveydenhuolto, ammatillinen koulutus (yleissivistävän koulutuksen lisäksi), taloudellinen ja yhteiskunnallinen toiminta, työllisyys ja infrastruktuuri ja naisten osallistuminen poliittiseen päätöksentekoon. Tarkistus 6, 4 artiklan 1 kohdan b alakohta: parannetaan asetuksen analyyttisiä puitteita. Tarkistus 7, 4 artiklan 1 kohdan c alakohta: lisätään sidosryhmien verkottuminen. Tarkistus 8, 4 artiklan 1 kohdan d alakohta: korostetaan yhteistyövaltioiden sidosryhmien asemaa. Tarkistus 9, 4 artiklan 2 kohdan b alakohta: sisällytetään tekniseen apuun koulutus ja tietoyhteiskunta. Tarkistus 10, 4 artiklan 3 kohdan b alakohta: selkiytetään toimintamenojen osuutta. Tarkistus 11, 5 artiklan b alakohta: vahvistetaan strategisia kumppanuuksia. Tarkistus 12, 5 artiklan e alakohta: esitetään useita politiikkoja, joissa yhteisvaikutusta olisi edistettävä, kuten erityisesti: HI-virusta/aidsia koskevat ohjelmat, väkivallan torjuminen, kaikenikäisten naisten koulutus, ihmisoikeudet, konfliktien ehkäiseminen, demokratisoiminen sekä naisten osallistuminen poliittiseen, taloudelliseen ja yhteiskunnalliseen päätöksentekoon. Tarkistus 13, 5 artiklan f alakohta (uusi): tuodaan esiin sukupuolinäkökohtien valtavirtaistamisen suhde kehitysyhteistyöpolitiikan kuuteen painopistealueeseen. Tarkistus 14, 5 artiklan g alakohta (uusi): lujitetaan yhteyttä koulutukseen. Tarkistus 15, 6 artiklan 3 kohta (uusi): korostetaan toimintamenojen merkitystä suhteessa hallinnollisiin menoihin. Tarkistus 16, 7 artiklan 1 kohdan b alakohta (vanha): poistetaan tarpeeton kohta. Tarkistus 17, 7 artiklan 1 kohdan b alakohta (uusi): korostetaan ruohonjuuritason järjestöjen ja naisten järjestöjen roolia. Tarkistus 18, 7 artiklan 1 kohdan c alakohta (uusi): luodaan kytkös yksityisen sektorin kehittämisen ja sukupuolten tasa-arvon välille. Tarkistus 20, 10 artiklan 3 kohta (uusi): esitetään, että komissio ottaa huomioon eri osapuolten kokemukset sukupuolinäkökohtien valtavirtaistamista koskevilla aloilla. Tarkistus 23, 10 artiklan 2 kohta: esitetään, että komissio ottaisi sukupuolikysymykset säännöllisesti keskustelunaiheeksi jäsenvaltioiden ja kumppanimaiden kanssa pidettävissä kokouksissa. 3.1.2. Tarkistukset, joita ei sisällytetty yhteiseen kantaan Parlamentin tarkistus, jota ei sisällytetty yhteiseen kantaan, on tarkistus 21 asetuksen 11 artiklan 1 kohtaan. Sen mukaan yhdeksän miljoonan euron suuruinen kolmivuotinen määräraha (komission ehdotus) olisi nostettu 11 miljoonaan euroon. ehdotetulla asetuksella on oltava kannustava rooli muiden varojen hankkimiseksi sukupuolinäkökohtien valtavirtaistamiseen kehitysyhteistyöpolitiikassa. Tästä syystä määrärahan korottaminen kahdella miljoonalla eurolla ei ole perusteltua. Lisärahoitusta ei myöskään ole käytettävissä, joten komissio ei voi hyväksyä tätä tarkistusta. 3.2 Neuvoston yhteinen kanta Yhteisen kannan teksti vastaa täysin komission kantaa. Komissio voi hyväksyä sen, koska se noudattaa pitkälti komission alkuperäisen ehdotuksen sisältöä ja siinä otetaan huomioon parlamentin ehdottamat ja komission kokonaan hyväksymät tarkistukset. 4- PÄÄTELMÄT Komissio katsoo, että yhteisen kannan teksti on hyvä perusta Euroopan parlamentin ja neuvoston asetukseksi. Tämän johdosta komissio voi hyväksyä ehdotetun yhteisen kannan.